Wat sal gebeur indien baie mense nie 'n entstof ontvang nie? Kan die coronavirus weer muteer, en wat beteken dít vir immunisering en die toekoms? Hoe doeltreffend moet 'n entstof wees? ELSABÉ BRITS gee antwoorde op dié en ander vrae.
Selfs 'n land wat sy volle bevolking ingeënt kry, kan weer 'n probleem hê as nuwe variante opduik. Prof. Willem Hanekom, direkteur van die Africa Health Research Institute wat ook die konsortium lei wat die nuwe variante ondersoek, sê: “Geen land is beskerm as die wêreld nie beskerm is nie; dit is wat kudde-immuniteit beteken. Dit is duidelik. Entstof-nasionalisme skiet almal in die voet.”